
Laste arvu suurendamine
Narva Lasteaia Tareke rühmades
1. Asjaolud ja menetluse käik
Narva Lasteaed Tareke on 9rühmaline lasteasutus, milles on 3 sõimerühma ja 6 lasteaiarühma. Narva Lasteaia Tareke rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Tareke hoolekogu on teinud ettepaneku suurendada laste arvu lasteaiarühmades Vikerkaar kuni 24 lapseni ja Mesilased kuni 21 lapseni ning sõimerühmas Mõmmid kuni 16 lapseni (06.09.2016. a hoolekogu koosoleku protokoll nr 4-8/1). Narva Lasteaia Tareke direktor esitas 14.09.2016. a Narva Linnavalitsuse Kultuuriosakonnale vastavasisulise taotluse nr 3-1/18.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaia Tareke rühmades järgmiselt:

sõimerühmas Mõmmid kuni 16 lapseni;

lasteaiarühmas Vikerkaar kuni 24 lapseni;

lasteaiarühmas Mesilased kuni 21 lapseni.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

